《谒高忠宪止水新祠二首 其一》
清代·蒋遵路

高公止水傍城隅，是处成仁返太虚。江相当年无别榜，贾生异代孰投书。

冥冥杜宇移残昼，黯黯荒烟接故居。肃拜新祠灵爽切，九歌终古荐椒胥。

作者简介：蒋遵路，字路然，诸生。清无锡人。好读古人书。初为诗，与张泽、黄传祖等从事竟陵之学。旋求之汉魏盛唐。重交游,性慷慨,家境由富变贫终不悔。